દિનેશ કાછડિયાએ કહ્યું હતું કે, કિરણચોકમાં બસ પડી હતી તો કોના આદેશથી બસ ફેરવવી પડી. માત્ર એફઆઈઆર કરી તેમાં 20-25 પાસના મળતિયા બસ હાઈજેક કરી લઈ ગયાં, તેમ દર્શાવી દેવાયું .પરંતુ માત્ર ને માત્ર કોંગ્રેસને બદનામ કરવા બસ કાઢવામાં આવી હતી. બસને રોંગ સાઈડે શું કામ લઈ જવાઈ તે સહિતના પ્રશ્નોનો હજી જવાબ નથી. બીજેપી એ જ બસ સળગાવી છે, તેમ કહેતાં સભામાં હોબાળો મચી ગયો હતો. મેયરે ડો.જગદીશ પટેલે દિનેશ કાછડિયાને કહી દીધું હતું કે, તમને બળતરા થઈ હોય તો ફરિયાદ નોંધાવો. જીભાજોડી થતાં મેયરે સભાગૃહમાંથી સસ્પેન્ડ કરવા રૂલિંગ કરી દીધું હતું. પરંતુ કાછડિયા બેસી જતાં બાદમાં રૂલિંગ પરત ખેંચી લીધું હતું. આ હોબાળામાં વિજય પાનસુરિયાએ માગ કરી કે પાલિકાએ પણ તપાસ કરી મારા પત્રનો સભામાં ખુલાસો કરવો જોઈએ.